Timawit d agerruj i yesseḥbibiren ɣef tgemmi d wansayen, fell-as i tbedd tmetti taqbaylit.Tessebgan-d udem n tmetti maca iḍrisen-ines ttemgaraden si tsuta ɣer tayeḍ,seg umennay ɣer wayeḍ neɣ ahat ɣer yiwen kan n umennay. Ɣef waya deg yixef-agi amenzu, ad εerḍeɣ ad d-awiɣ awal ɣef timawit, wa ad d-sbaduɣ timiḍranin tigejdanin i-ɣef tbedd am tmeskelt d useḍru d yiferdisen i t-yessudusen am umennay, anermas, akud d wadeg.